Mazar-e Šarif
<s>Mazar-e Šarif je četvrti grad po veličini u Afganistanu i najveći grad na sjeveru zemlje.</s><s>U gradu se nalazi Plava džamija, značajno islamsko svetište za koje manjina šijita smatra da se u njemu nalazi grobnica imama Alija ibn Abi Taliba.</s><s>Ostali muslimani smatraju da je grob Alija nalazi u Nadžafu u Iraku.</s>

<s>Historija 
Mazar-e Šarif je nastao kao islamsko svetište u blizini starog grada Balha koji je kroz povijest bio najveći grad u tom prostoru i glavni centar više država.</s><s>Svetište je nastalo u 12. st. kad je lokalni mula sanjao da je u blizini Balha grobnica imama Alija i tamo sagradio džamiju koja je postala mjesto hodočašća.</s><s>Mazar-e Šarif se razvijao u sjeni većeg grada Balha koji je napušten 1866. zbog epidemije malarije i nakon toga se Mazar-e Šarif jače razvija.</s>

<s>Grad je imao miran razvoj u sklopu Afganistana do sovjetske invazije na Afganistan 1979. kad u gradu nastaje sovjetska vojna baza koju napadaju islamistički pobunjenici.</s><s>Nakon odlaska sovjetskih snaga 1989. se za nadzor nad gradom bore razne islamističke vojske.</s><s>Od 1990. gradom vlada uzbečki ratni vođa Abdul Rašid Dostum.</s><s>1997. su grad zauzeli talibani koji su ubrzo protjerani, ali su se vratili 1998. i izvršili pokolj hazarskog stanovništva.</s><s>Mazar-e Šarif je bio prvi veći afganistanki grad koji se oslobodio talibanske vlasti nakon intervencije međunarodnih snaga pod vodstvom SAD-a 2001.</s>

<s>Geografija 
Mazar-e Šarif je smješten na sjeveru Afganistana, u dolini rijeke Amu-Darje.</s><s>Rijeka teče nedaleko od grada duž afganistansko-uzbekistanske granice.</s><s>Klima je stepska s malo padalina.</s><s>Postoji dobra prometna veza s Uzbekistanom.</s><s>Godine 2011. otvorena je željeznička pruga od grada prema Uzbekistanu.</s>

<s>Znamenitosti</s>

<s>Daleko najvažnija znamenitost grada je Plava džamija, inače značajan hodočasnički centar.</s><s>Značajne su ruševine starog grada Balha nedaleko od grada.</s>

<s>Ekonomija 
Mazar-e Šarif je značajan trgovački centar zbog dobrih prometnih veza sa susjednim državama, posebno Uzbekistanom.</s><s>Zbog svetišta Hazrat Ali Mazar-e Šarif ima velik turistički potencijal koji nije iskorišten zbog nesigurnosti u Afganistanu.</s><s>U okolici grada je razvijena poljoprivreda i stočarstvo, posebno uzgoj karakul ovce.</s>

<s>Reference</s>

<s>Gradovi u Afganistanu</s>

